Teste la privat, decontate de stat. Proiectul din Parlament care te scapă de cheltuieli.
Proiectul a fost depus în Parlament de Victor Ponta, Nicolae Bănicioiu, Gabriel Petrea şi Ion Mocioalcă. Preţurile testelor făcute în sistemul privat pornesc de la 300 lei. Potrivit buletinelor Grupului de Comunicare Strategică, zilnic sunt efectuate peste 25.000 de teste.
Dacă mergi la privat ca să te testezi de coronavirus, factura ar putea să-ţi fie decontată. Un proiect depus recent în Parlament spune că testele pentru Covid-19 efectuate în sistemul privat de sănătate ar trebui suportate de bugetul de stat. Iniţiatorii spun că este nevoie de o astfel de lege pentru că la noi se fac puţine teste şi nici nu îşi permit toţi românii să achite analizele din spitalele private. Testele făcute la privat ar putea fi decontate prin DSP-uri. Tu aduci dovada plăţii şi buletinul în maxim 30 de zile.